**Písomná informácia pre používateľa**

**Inhafort 12 mikrogramov inhalačný prášok v tvrdej kapsule**

dihydrát formoteroliumfumarátu

**Pozorne si prečítajte celú písomnú informáciu predtým, ako začnete užívať tento liek, pretože obsahuje pre vás dôležité informácie.**

1. Túto písomnú informáciu si uschovajte. Možno bude potrebné, aby ste si ju znova prečítali.
2. Ak máte akékoľvek ďalšie otázky, obráťte sa na svojho lekára alebo lekárnika.
3. Tento liek bol predpísaný iba vám. Nedávajte ho nikomu inému. Môže mu uškodiť, dokonca aj vtedy, ak má rovnaké príznaky ochorenia ako vy.
4. Ak sa u vás vyskytne akýkoľvek vedľajší účinok, obráťte sa na svojho lekára alebo lekárnika. To sa týka aj akýchkoľvek vedľajších účinkov, ktoré nie sú uvedené v tejto písomnej informácii pre používateľa. Pozri časť 4.

**V tejto písomnej informácii pre používateľa sa dozviete**:

1. Čo je Inhafort 12 mikrogramov inhalačný prášok v tvrdej kapsule a na čo sa používa

2. Čo potrebujete vedieť predtým, ako použijete Inhafort 12 mikrogramov inhalačný prášok v tvrdej kapsule

3. Ako používať Inhafort 12 mikrogramov inhalačný prášok v tvrdej kapsule

4. Možné vedľajšie účinky

5. Ako uchovávať Inhafort 12 mikrogramov inhalačný prášok v tvrdej kapsule

6. Obsah balenia a ďalšie informácie

1. **Čo je Inhafort 12 mikrogramov inhalačný prášok v tvrdej kapsule a na čo sa používa**

Inhafort 12 mikrogramov inhalačný prášok v tvrdej kapsule obsahuje liečivo nazývané formoterol. Patrí do skupiny liekov nazývaných “dlhodobo pôsobiace beta-agonisty” alebo “bronchodilatátory”.

Pôsobí tak, že uvoľňuje svalstvo vo vašich dýchacích cestách. Tým vám uľahčuje dýchanie. Začne účinkovať v priebehu 1-3 minút a účinok pretrváva až 12 hodín.

Váš lekár vám predpísal tento liek na liečbu astmy alebo chronickej obštrukčnej choroby pľúc (CHOCHP).

Inhafort 12 mikrogramov inhalačný prášok v tvrdej kapsule sa používa u detí vo veku 6 rokov a starších, dospievajúcich a dospelých.

**Astma**

Na liečbu astmy vám lekár predpíše dva inhalačné lieky: Inhafort 12 mikrogramov inhalačný prášok v tvrdej kapsule a samostatný „úľavový (kortikosteroidný) inhalátor“. Majú sa používať spoločne.

* Inhafort 12 mikrogramov inhalačný prášok v tvrdej kapsule napomáha predchádzaniu vzniku príznakov astmy.
* Niektorí pacienti používajú Inhafort 12 mikrogramov inhalačný prášok v tvrdej kapsule aj vtedy, keď sa vyžaduje pravidelná bronchodilatačná (uvoľňujúca svalstvo v pľúcach) liečba.
* Inhafort 12 mikrogramov inhalačný prášok v tvrdej kapsule sa môže používať aj pred telesnou námahou, ako prevencia vzniku príznakov astmy, spôsobených telesnou námahou.

**Chronická obštrukčná choroba pľúc (CHOCHP)**

Inhafort 12 mikrogramov inhalačný prášok v tvrdej kapsule sa používa aj na liečbu príznakov CHOCHP u dospelých. CHOCHP je dlhodobé ochorenie dýchacích ciest v pľúcach, často spôsobené fajčením cigariet.

**2. Čo potrebujete vedieť predtým, ako použijete Inhafort 12 mikrogramov inhalačný prášok v tvrdej kapsule**

**Nepoužívajte Inhafort 12 mikrogramov inhalačný prášok v tvrdej kapsule:**

* ak ste alergický (hypersenzitívny) na formoterol alebo na ďalšiu zložku tohto lieku (uvedenú v časti 6).

**Upozornenia a opatrenia**

Predtým, ako začnete používať Inhafort 12 mikrogramov inhalačný prášok v tvrdej kapsule, obráťte sa na

svojho lekára alebo lekárnika.

Obráťte sa na svojho lekára alebo lekárnika predtým, ako začnete používať Inhafort 12 mikrogramov inhalačný prášok v tvrdej kapsule:

* ak ste diabetik (máte cukrovku). Možno budete potrebovať ďalšie krvné testy na kontrolu hladiny cukru v krvi počas užívania Inhafortu 12 mikrogramov inhalačný prášok v tvrdej kapsule.
* ak máte vysoký krvný tlak alebo ste v minulosti mali problémy so srdcom;
* ak máte problémy so štítnou žľazou;
* ak máte nízku hladinu draslíka v krvi. Váš lekár vám môže odobrať vzorky krvi, aby zistil hladinu draslíka vo vašej krvi.
* ak máte vážne problémy s pečeňou ako je cirhóza pečene.

Ak si nie ste istý, či sa vás niektorý z vyššie uvedených stavov týka, poraďte sa so svojím lekárom alebo lekárnikom skôr, ako začnete užívať Inhafort 12 mikrogramov inhalačný prášok v tvrdej kapsule.

**Deti a dospievajúci**

Nepodávajte tento liek deťom mladším ako 6 rokov, keďže nie sú dostupné dostatočné údaje týkajúce sa bezpečnosti a účinnosti lieku.

**Iné lieky a Inhafort 12 mikrogramov inhalačný prášok v tvrdej kapsule**

Ak teraz užívate alebo ste v poslednom čase užívali, či práve budete užívať ďalšie lieky, povedzte to svojmu lekárovi alebo lekárnikovi.

Predovšetkým informujte svojho lekára alebo lekárnika, ak používate ktorýkoľvek z nasledovných liekov:

* betablokátory (ako je atenolol alebo propranolol na liečbu vysokého krvného tlaku), vrátane očných kvapiek (ako je timolol na liečbu glaukómu – zelený očný zákal);
* lieky proti rýchlej alebo nepravidelnej činnosti srdca (ako je chinidín);
* lieky ako digoxín, často používané na liečbu srdcového zlyhania;
* diuretiká, tiež známe ako tablety na odvodnenie (ako je furosemid),používajú sa na liečbu vysokého krvného tlaku;
* steroidy užívané ústami (ako je prednizolón);
* xantíny (ako je teofylín alebo aminofylín),ktoré sa často používajú v liečbe astmy;
* erytromycín (používa sa na liečbu bakteriálnych infekcií);
* antihistaminiká (ako je terfenadín);
* iné lieky na uvoľnenie dýchacích ciest (bronchodilatátory, ako je salbutamol);
* efedrín (používa sa na liečbu astmy alebo ako dekongestant na uvoľnenie upchatého nosa);
* tricyklické a MAOI antidepresíva (ako je amitriptylín);
* levodopa, používaná na liečbu Parkinsonovej choroby;
* l-tyroxín, často sa používa ako náhrada hormónov štítnej žľazy;
* oxytocín (často sa používa na vyvolanie pôrodu);
* alkohol.

Ak sa vás týka čokoľvek z vyššie uvedeného alebo si nie ste istý, porozprávajte sa so svojím lekárom alebo lekárnikom skôr, ako začnete používať Inhafort 12 mikrogramov inhalačný prášok v tvrdej kapsule.

Informujte svojho lekára alebo lekárnika aj v prípade, že sa chystáte podstúpiť operačný zákrok v celkovej anestézii (narkóze) alebo lekársky výkon u zubára.

Pridanie anticholinergík (ako je tiotropium alebo ipratropiumbromid) k liečbe s Inhafortom 12 mikrogramov inhalačný prášok v tvrdej kapsule môže pomôcť otvoriť dýchacie cesty ešte viac.

**Tehotenstvo, fertilita a dojčenie**

* Ak ste tehotná alebo dojčíte, ak si myslíte, že ste tehotná alebo ak plánujete otehotnieť, poraďte sa so svojím lekárom alebo lekárnikom predtým, ako začnete používať tento liek.
* Ak otehotniete počas užívania Inhafortu 12 mikrogramov inhalačný prášok v tvrdej kapsule, neprestaňte používať Inhafort 12 mikrogramov inhalačný prášok v tvrdej kapsule, ale okamžite informujte svojho lekára.

**Vedenie vozidiel a obsluha strojov**

Inhafort 12 mikrogramov inhalačný prášok v tvrdej kapsule nemá žiadny alebo má zanedbateľný vplyv na vašu schopnosť viesť vozidlá alebo obsluhovať stroje.

**Inhafort 12 mikrogramov inhalačný prášok v tvrdej kapsule obsahuje laktózu**

Inhafort 12 mikrogramov inhalačný prášok v tvrdej kapsule obsahuje laktózu až 25 mg na odmeranú dávku, ktorá je druh cukru. Ak vám váš lekár povedal, že neznášate niektoré cukry, poraďte sa s ním pred použitím tohto lieku.Za normálnych okolností množstvo laktózy v tomto lieku pacientom, ktorí neznášajú laktózu, nespôsobuje žiadne ťažkosti.

**3. Ako používať Inhafort 12 mikrogramov inhalačný prášok v tvrdej kapsule**

Vždy užívajte Inhafort 12 mikrogramov inhalačný prášok v tvrdej kapsule presne tak, ako vám povedal váš lekár, zdravotná sestra alebo lekárnik. Ak si nie ste niečím istý, overte si to u svojho lekára alebo lekárnika.

Nezvyšujte dávku Inhafortu 12 mikrogramov inhalačný prášok v tvrdej kapsule predpísanú lekárom bez porady s lekárom.

Ak používate Inhafort 12 mikrogramov inhalačný prášok v tvrdej kapsule pravidelne na astmu alebo na CHOCHP, mali by ste pokračovať v používaní svojho lieku, aj vtedy, keď nemáte žiadne príznaky.

Pokračujte v používaní inhalátora tak dlho, ako vám bolo povedané, pokiaľ nemáte žiadne problémy. Ak sa vyskytnú problémy, poraďte sa so svojím lekárom.

Inhafort 12 mikrogramov inhalačný prášok v tvrdej kapsule sa môže používať len s inhalátorom Inhafort.V žiadnom prípade nepokúšajte sa inhalovať Inhafort 12 mikrogramov inhalačný prášok v tvrdej kapsule pomocou iného inhalátora.

Nevkladajte iné typy kapsúl do inhalátora dodávané s Inhafortom 12 mikrogramov inhalačný prášok v tvrdej kapsule.

Kapsuly sa nesmú prehltnúť, ich obsah je určený výhradne na inhaláciu pomocou inhalátora.

**Dôležité informácie týkajúce sa príznakov astmy alebo CHOCHP**

Ak máte pocit, že sa vám začína ťažšie dýchať alebo máte pocit piskotu, hoci používate Inhafort 12 mikrogramov inhalačný prášok v tvrdej kapsule, pokračujte v užívaní Inhafortu 12 mikrogramov inhalačný prášok v tvrdej kapsule, ale čo najskôr navštívte lekára, keďže môžete potrebovať ďalšiu liečbu.

Okamžite kontaktujte vášho lekára:

* ak sa vaše dýchanie zhoršuje alebo sa v noci často budíte s príznakmi astmy;
* ak začnete pociťovať ťažobu na hrudníku;
* ak ste nepocítili úľavu po vašej aktuálnej dávke;
* ak musíte použiť viac dávok ako je vaša zvyčajná dávka viac ako dva dni v týždni;
* ak musíte používať Inhafort 12 mikrogramov inhalačný prášok v tvrdej kapsule častejšie než obvykle pred telesnou námahou.

Tieto príznaky signalizujú, že vaša astma alebo CHOCHP nie je náležite pod kontrolou, musíte sa spojiť so svojím lekárom*,* aby okamžite posúdil možnosť inej alebo ďalšej liečby.

**Astma**

Inhafort 12 mikrogramov inhalačný prášok v tvrdej kapsule sa neodporúča používať u detí mladších ako 6 rokov.

**Dospelí (18-roční a starší)**

* Zvyčajná dávka je 1 inhalácia raz alebo 2‑krát denne.
* Váš lekár môže dávku zvýšiť na 2 inhalácie raz alebo 2‑krát denne.
* Niektorí pacienti používajú Inhafort 12 mikrogramov inhalačný prášok v tvrdej kapsule ako ‘úľavový inhalátor’. Pri objavení sa príznakov astmy, zvyčajná dávka je 1 inhalácia v prípade potreby.
* Denná dávka pri pravidelnom užívaní nemá prekročiť 4 inhalácie. Ak je potrebné zmierniť typické príznaky, môžu sa použiť ďalšie 1 - 2 kapsuly za deň, pričom maximálna odporúčaná dávka 48 mikrogramov denne sa nesmie prekročiť.
* Naraz sa nesmú podať viac ako 2 inhalácie.

**Deti a dospievajúci (6 –17-roční)**

* Zvyčajná dávka je 1 inhalácia raz alebo 2-krát denne.
* Niektoré deti používajú Inhafort 12 mikrogramov inhalačný prášok v tvrdej kapsule tiež ako ‘úľavový inhalátor’. Ak sa u vášho dieťaťa objavia príznaky astmy, zvyčajná dávka je 1 inhalácia podľa potreby.
* Denná dávka pri pravidelnom užívaní nemá prekročiť 2 inhalácie.
* Vaše dieťa naraz nesmie užiť viac ako 1 inhaláciu.

Váš lekár (alebo špecializovaný zdravotnícky personál) vám pomôže zvládnuť vašu astmu. Hneď ako bude vaša astma pod kontrolou, váš lekár môže považovať za vhodné postupne znižovať dávku Inhafortu 12 mikrogramov inhalačný prášok v tvrdej kapsule.

**Astma spôsobená telesnou námahou**

Ak vy alebo vaše dieťa má príznaky astmy spôsobené telesnou námahou, váš lekár môže vám alebo vášmu dieťaťu odporučiť Inhafort 12 mikrogramov inhalačný prášok v tvrdej kapsule aj pred telesnou námahou. Inhafort 12 mikrogramov inhalačný prášok v tvrdej kapsule sa neodporúča používať u detí mladších ako 6 rokov.

**Dospelí (18-roční a starší)**

* Zvyčajná dávka je 1 inhalácia pred telesnou námahou.
* Celková denná dávka viac ako 4 inhalácie nie je zvyčajne potrebná. To zahŕňa inhalácie, ktoré si dávate každý deň, keď sa objavia príznaky astmy a pred telesnou námahou. Nepoužívajte naraz viac ako 2 inhalácie.

**Deti a dospievajúci (6 – 17-roční)**

* Zvyčajná dávka je 1 inhalácia pred telesnou námahou.
* Celková denná dávka viac ako 2 inhalácie nie je zvyčajne potrebná. To zahŕňa inhalácie, ktoré vaše dieťa dostáva každý deň, keď sa objavia príznaky astmy a pred telesnou námahou. Vaše dieťa nemá naraz užiť viac ako 1 inhaláciu.

**Chronická obštrukčná choroba pľúc (CHOCHP)**

* Používať iba u dospelých (vo veku 18 rokov a starších).
* Zvyčajná dávka je 1 inhalácia raz alebo 2‑krát denne.
* Váš lekár vám môže odporučiť dávku navyše na úľavu od príznakov CHOCHP.
* Neužívajte viac ako 4 inhalácie denne.
* Naraz sa nesmú užiť viac ako 2 inhalácie denne.

**Ako použiť kapsuly pomocou inhalátora**

Dieťaťu sa má ukázať, ako správne používať inhalátor, pričom sa má používať len s pomocou dospelej osoby.

1. Snímte vrchnák z inhalátora.



1. Držte pevne spodnú časť inhalátora a otvorte ho otočením náustka v smere šípky.



1. Vytlačte jednu kapsulu z blistra. Vložte ju do lôžka v tvare kapsuly v spodnej časti inhalátora. Je dôležité, aby ste kapsuly vybrali z blistra až tesne pred ich použitím.



1. Otočte náustok späť do pôvodnej polohy, kým nezapadne.



5. Držte inhalátor vo zvislej polohe, a jedenkrát pevne stlačte naraz obe tlačidlá. Tým sa prepichne kapsula. Uvoľnite tlačidlá. Aj keď je kapsula teraz prepichnutá, prášok sa neuvoľní, kým nezačnete inhalovať.



1. Najprv čo najhlbšie vydýchnite.



1. Potom si vložte náustok do úst a mierne zakloňte hlavu. Pevne obopnite náustok perami a vdychujte čo najrýchlejšie a čo najhlbšie. Vdýchnutím sa liek vysaje cez inhalátor do vašich pľúc.



Mali by ste počuť zvuk spôsobený rotáciou kapsuly v inhalátore. Ak tento bzučivý zvuk nepočujete, kapsula sa zrejme zasekla. Ak sa tak stane, otvorte inhalátor a uvoľnite kapsulu poklepkaním po spodnej pevnej časti inhalátora. Nesnažte sa uvoľniť kapsulu opakovaným stláčaním tlačidiel.

1. Ak ste počuli bzučivý zvuk, zadržte dych tak dlho, ako sa len dá a vyberte si inhalátor z úst. Potom začnite dýchať normálne. Otvorte inhalátor a overte si, či ste vdýchli všetok prášok. Ak v kapsule zostal nejaký prášok, opakujte kroky 6 až 8.
2. Po použití otvorte inhalátor a vyberte prázdnu kapsulu a potom uzatvorte náustok.
3. Na inhalátor nasaďte vrchnák.

**Čistenie vášho inhalátora**

Ak potrebujete vyčistiť inhalátor, vytrite náustok a priestor pre kapsulu suchou handričkou alebo čistou mäkkou kefkou.

**Ak použijete viac Inhafortu 12 mikrogramov inhalačný prášok v tvrdej kapsule, ako máte**

Ak použijete viac Inhafortu12 mikrogramov inhalačný prášok v tvrdej kapsule, ako máte,

kontaktujte okamžite svojho lekára alebo lekárnika ohľadom pomoci. Môžu sa vyskytnúť nasledujúce nežiaduce účinky: tras, bolesť hlavy alebo rýchly srdcový tep.

**Ak zabudnete použiť Inhafort 12 mikrogramov inhalačný prášok v tvrdej kapsule**

* Ak zabudnete užiť dávku, urobte to ihneď, ako si spomeniete. Ak sa však blíži čas nasledujúcej dávky, zabudnutú vynechajte.
* Neužívajte dvojnásobnú dávku, aby ste nahradili vynechanú.

**Ak prestanete používať Inhafort 12 mikrogramov inhalačný prášok v tvrdej kapsule**

Neprestaňte používať Inhafort 12 mikrogramov inhalačný prášok v tvrdej kapsule bez toho, že by ste sa o tom najskôr poradili so svojím lekárom.

Ak máte ďalšie otázky týkajúce sa použitia vášho inhalátora, opýtajte sa svojho lekára, lekárnika alebo zdravotnej sestry.

1. **Možné vedľajšie účinky**

Tak ako všetky lieky, aj tento liek môže spôsobovať vedľajšie účinky, hoci sa neprejavia u každého.

**Prestaňte Inhafort 12 mikrogramov inhalačný prášok v tvrdej kapsule používať a okamžite kontaktujte svojho lekára, ak spozorujete niektorý z nasledovných príznakov:**

1. bronchospazmus (zúženie svalov dýchacích ciest, ktoré spôsobí náhly sipot) po inhalácii vášho lieku. Stáva sa to veľmi zriedkavo, postihuje menej ako 1 z 10 000 pacientov.

**Ďalšie možné vedľajšie účinky:**

**Časté (môžu postihovať až 1 z 10 pacientov)**

* Palpitácie (pocit búšenia srdca), chvenie sa alebo tras. Ak sa tieto vedľajšie účinky objavia, sú obvykle mierne a zvyčajne vymiznú pri pokračovaní v liečbe Inhafortom 12 mikrogramov inhalačný prášok v tvrdej kapsule.
* Bolesť hlavy.

**Menej časté (môžu postihovať až 1 zo 100 pacientov)**

* Pocit nepokoja a rozrušenia.
* Poruchy spánku.
* Zrýchlený pulz.
* Svalové kŕče.
* Faryngitída (zápal hltana).
* Myalgia (bolesť svalov).
* Úzkosť.
* Pocit závratu.

**Zriedkavé (môžu postihovať až 1 z 1 000 pacientov)**

* Nepravidelný tlkot srdca.
* Nutkanie na vracanie (nevoľnosť).
* Nízke hladiny draslíka v krvi.
* Alergické reakcie ako je vyrážka, svrbenie a bronchospazmus.
* Opuch tváre, jazyka alebo hrdla, ktorý spôsobuje ťažkosti s dýchaním (angioneurotický edém).

**Veľmi zriedkavé (môžu postihovať až 1 z 10 000 pacientov)**

* Bolesť alebo ťažoba na hrudníku (angina pectoris).
* Zvýšenie hladiny cukru (glukózy) v krvi.
* Zmeny chuti, napr. nepríjemná chuť v ústach.
* Zmeny krvného tlaku.
* Zníženie počtu krvných doštičiek.
* Nervozita.

Ako veľmi zriedkavá reakcia sa môže prejavovať akákoľvek zvýšená dráždivosť (hyperexcitabilita).Tieto účinky boli pozorované hlavne u detí do 12 rokov.

**Hlásenie vedľajších účinkov**

Ak sa u vás vyskytne akýkoľvek vedľajší účinok, obráťte sa na svojho lekára alebo lekárnika. To sa týka aj akýchkoľvek vedľajších účinkov, ktoré nie sú uvedené v tejto písomnej informácii pre používateľa. Vedľajšie účinky môžete hlásiť aj priamo prostredníctvom národného systému hlásenia uvedeného v [Prílohe V](http://www.ema.europa.eu/docs/en_GB/document_library/Template_or_form/2013/03/WC500139752.doc). Hlásením vedľajších účinkov môžete prispieť k získaniu ďalších informácií o bezpečnosti tohto lieku.

1. **Ako uchovávať Inhafort 12 mikrogramov inhalačný prášok v tvrdej kapsule**

Tento liek uchovávajte mimo dohľadu a dosahu detí.

Blistrové balenie: Uchovávajte pri teplote do 30 ºC v pôvodnom obale na ochranu obsahu pred vlhkosťou.

Fľašové balenie: Uchovávajte v pôvodnom obale na ochranu obsahu pred vlhkosťou.

Nevyberajte kapsulu z blistra, kým nie ste pripravený ju užiť.

Nepoužívajte Inhafort 12 mikrogramov inhalačný prášok v tvrdej kapsule po dátume exspirácie, ktorý je uvedený na obale po EXP. Dátum exspirácie sa vzťahuje na posledný deň v danom mesiaci.

Ak vám váš lekár povie, aby ste prestali používať Inhafort 12 mikrogramov inhalačný prášok v tvrdej kapsule, prosím, všetky nepoužité kapsuly vráťte späť do lekárne na likvidáciu.

Nelikvidujte lieky odpadovou vodou alebo domovým odpadom. Nepoužitý liek vráťte do lekárne. Tieto opatrenia pomôžu chrániť životné prostredie.

1. **Obsah balenia a ďalšie informácie**

**Čo Inhafort 12 mikrogramov inhalačný prášok v tvrdej kapsule obsahuje**

**Liečivo** je dihydrát formoteroliumfumarátu. Jedna dávka obsahuje 12 mikrogramov dihydrátu formoteroliumfumarátu.

**Ďalšie zložky** sú monohydrát laktózy až 25 mg na odmeranú dávku.

**Ako vyzerá Inhafort 12 mikrogramov inhalačný prášok v tvrdej kapsule a obsah balenia**

Kapsule sú dodávané v blistroch obsahujúcich 10 kapsúl + 1 inhalátor, 30 kapsúl + 1 inhalátor, 60 kapsúl + 1 inhalátor, 120 kapsúl + 1 inhalátor, 180 kapsúl+ 1 inhalátor a v HDPE fľašiach obsahujúcich 60 kapsúl + 1 inhalátor, 120 kapsúl + 1 inhalátor, 180 kapsúl + 1 inhalátor.

Inhalátor pozostáva z viečka, náustka, inhalátora, dierovacieho systému so 4 ihlami na každej strane. Tlačidlá sú tmavomodré.

**Na trh nemusia byť uvedené všetky veľkosti balenia.**

Inhalátor CE

Toto zariadenie spĺňa podmienky smernice 93/42/EEC

**Držiteľ rozhodnutia o registrácii a výrobca**

**Držiteľ rozhodnutia o registrácii:**

LADEEPHARMA Slovakia s.r.o.

Prievozská 4D

82109 Bratislava

Slovenská republika

**Výrobca:**

LABORATORIOS LICONSA S.A

Avda. Miralcampo, Nº 7, Polígono Industrial Miralcampo

19200 Azuqueca de Henares- Guadalajara

Španielsko

**Inhafort 12 mikrogramov inhalačný prášok v tvrdej kapsule je schválený v členských štátoch Európskeho hospodárskeho priestoru (EHP) pod nasledovnými názvami:**

Švédsko: Fenorol 12 mikrogram Inhalationspulver, hård kapsel

Nemecko: Inhafort 12 Mikrogramm Hartkapseln mit Pulver zur Inhalation

Rakúsko: Fenorol 12 Mikrogramm Hartkapseln mit Pulver zur Inhalation

Maďarsko: Inhafort 12 mikrogramm inhalációs por kemény kapszulában

Poľsko: Inhafort

Slovenská republika: Inhafort 12 mikrogramov inhalačný prášok v tvrdej kapsule

Česká republika: Inhafort 12 mikrogramů prášek k inhalaci v tvrdé tobolce

Estónsko: Inhafort

Lotyšsko: Inhafort 12 mikrogrami inhalācijas pulveris cietā kapsulā

Litva: Inhafort 12 mikrogramu įkvepiamieji milteliai (kietoji kapsulė)

**Táto písomná informácia pre používateľa bola naposledy aktualizovaná v 04/2015.**